ΓΡΑΠΤΗ ΕΡΩΤΗΣΗ E-2551/02

υποβολή: Erik Meijer (GUE/NGL) προς την Επιτροπή

(12 Σεπτεμβρίου 2002)

Θέμα: Αυξανόμενα προβλήματα ως συνέπεια των άνισων ευκαιριών στην αγορά ακινήτων στις περιοχές που συνορεύουν με τις Κάτω χώρες λόγω διαφορών όσον αφορά το φόρο ακινήτου

1. Γνωρίζει η Επιτροπή ότι σχεδόν όλα τα οικοδομήσιμα οικόπεδα στο νέο οικισμό Pieper-Werning 1 στη γερμανική τοποθεσία Bad Bentheim (Κάτω Σαξωνία) πωλήθηκαν ταχύτατα σε αγοραστές

από τα περίχωρα των παραμεθορίων ολλανδικών πόλεων Enschede και Hengelo, με αποτέλεσμα να αυξηθεί ο αριθμός των ολλανδών κατοίκων σε ελάχιστο χρονικό διάστημα από 350 σε 1000, καθώς και ότι παρόμοια φαινόμενα παρατηρούνται επίσης νοτίως του Bad Bentheim, μεταξύ άλλων στις πόλεις Kleve, Emmerich και Kranenbourg, κοντά στις ολλανδικές πόλεις Arnhem και Nijmegen, αλλά και βορείως στις πόλεις Uelsen και Bunde;

2. Γνωρίζει επίσης η Επιτροπή ότι η κατάσταση αυτή οφείλεται κατά μεγάλο μέρος στο γεγονός ότι από 1ης Ιανουαρίου 2001 η έκπτωση των τόκωνποθήκης που προβλέπει το ολλανδικό φορολογικό σύστημα επεκτάθηκε και στους Ολλανδούς που διαμένουν εκτός του ολλανδικού εδάφους αλλά εργάζονται και φορολογούνται στις Κάτω χώρες, με αποτέλεσμα να μπορούν να αγοράζουν οικόπεδα και ακίνητα με αισθητά μικρότερο κόστος από ό,τι οι κάτοικοι της γειτονικής χώρας, ενώ επιπλέον επωφελούνται του γεγονότος ότι λόγω μη ύπαρξης της δυνατότητας φορολογικής έκπτωσης στη χώρα αυτή για τουςπηκόους της, οι τιμές οικοπέδων και ακινήτων έχουν αυξηθεί πολύ λιγότερο από ό, τι στις Κάτω Χώρες (30 έως 40 % χαμηλότερες τιμές στη Γερμανία)·

3. Δεν κρίνει η Επιτροπή ότιπάρχει κίνδυνος οι 12 000 ολλανδοί φορολογικοί μετανάστες οι οποίοι για οικονομικούς λόγους εγκαταστάθηκαν εν ριπή οφθαλμού στη Γερμανία, να δημιουργήσουν εκεί αισθήματα αντιζηλίας, δεδομένου ότι οι κάτοικοι του Bad Bentheim που διαπίστωσαν με έκπληξη ότι δενπήρχε πλέον διαθέσιμο οικόπεδο στο νέο οικισμό τους αποκαλούν ήδη Μικρό Άμστερνταμ· Κρίνει η Επιτροπή ευκταίο να δημιουργούνται εντάσεις μεταξύ των κατοίκων κατά μήκος των εσωτερικών συνόρων της ΕΕ, ως συνέπεια μιας κατάστασης που οι ζημιούμενοι βιώνουν ως αθέμιτο ανταγωνισμό στην αγορά ακινήτων·

4. Εξακολουθεί η Επιτροπή να εμμένει στην άποψη που είχε διατυπώσει απαντώντας στη γραπτή ερώτηση Ε-0237/01(1) της 23-01-2001 σχετικά με παρεμφερή προβλήματα που προέκυψαν στα όμορα με τις Κάτω Χώρες τμήματα του Βελγίου — ήτοι ότι η Ευρωπαϊκή Ένωση δεν έχει καμία αρμοδιότητα να επέμβει για την επίλυση παρομοίων διασυνοριακών προβλημάτων μεταξύ των κατοίκων κρατών μελών επειδή προέχειπεράνω όλων το δικαίωμα ελεύθερης εγκατάστασης — ή θα ήταν τώρα διατεθειμένη η Επιτροπή να αναλάβει πρωτοβουλίες ώστε, κατόπιν διαβούλευσης με τα ενεχόμενα κράτη μέλη, να επιδιωχθεί η εξεύρεση λύσης η οποία να λαμβάνει σοβαράπόψη τα παράπονα των κατοίκων και να εγγυάται τουλάχιστον την ισότητα των ευκαιριών στην αγορά ακινήτων·

Πηγή: De Volkskrant της 3.8.2002

(1) ΕΕ C 187 E της 3.7.2001, σελ. 204.

Απάντηση του κ. Bolkestein εξ ονόματος της Επιτροπής

(15 Οκτωβρίου 2002)

Η Επιτροπή δεν γνωρίζει ότι τα περισσότερα οικόπεδα στη νέα συνοικία Pieper-Werning 1 στο χωρίο Bad Bentheim έχουν αγορασθεί απόπηκόους των Κάτω Χωρών ούτε ότι παρόμοια κατάσταση παρατηρείται και στις περιοχές Kleve, Emmerich και Kranenburg.

Η Επιτροπή γνωρίζει την τροποποίηση της φορολογικής νομοθεσίας των Κάτω Χωρών, βάσει της οποίας το μέτρο φορολογικής έκπτωσης όσον αφορά τα ενυπόθηκα δάνεια, το οποίο πριν την 1η Ιανουαρίου 2001 ίσχυε αποκλειστικά για τους κατοίκους των Κάτω χωρών, επεκτάθηκε και στις οικίες σε άλλα κράτη μέλη σε περίπτωση που ο ιδιοκτήτης και κάτοικός τους εργάζεται στις Κάτω Χώρες όπου και πληρώνει τους φόρους του.

Όπως το διευκρίνισε και στην απάντησή της στην ερώτηση E-0237/01 του Αξιότιμου Μέλους, η Επιτροπή αντιλαμβάνεται ότι η εφαρμογή του νέου αυτού φορολογικού μέτρου ενδιαφέρει τουςπηκόους των Κάτω Χωρών όταν αυτοί αποφασίζουν να αγοράσουν ακίνητο σε γειτονικό κράτος μέλος. Η Επιτροπή αντιλαμβάνεται επίσης ότι η ζήτηση κατοικιών στις παραμεθόριες περιοχές που προκύπτει από το αυξημένο ενδιαφέρον τωνποψηφίων αγοραστών από τις Κάτω Χώρες ωθεί τις τιμές των οικιών προς τα πάνω στις εν λόγω περιοχές.

Η Επιτροπή εκτιμά ότι το νέο φορολογικό μέτρο που θέσπισαν οι Κάτω Χώρες είναι σύμφωνο με την κοινοτική νομοθεσία, η οποία απαγορεύει ιδίως στα κράτη μέλη να περιορίζουν το όφελος από την παραπάνω φοροαπαλλαγή αποκλειστικά στους αγοραστές κατοικιών που βρίσκονται στην επικράτεια του κράτους μέλους. Γενικότερα, τα κράτη μέλη δεν πρέπει να προβλέπουν περιορισμούς (φορολογικού ή άλλου χαρακτήρα) στην ελεύθερη κυκλοφορία και εγκατάσταση τωνπηκόων τους εκτός της εθνικής τους επικράτειας.

Με τα παραπάνω δεδομένα, η Επιτροπή θεωρεί ότι κανένα ειδικό μέτρο δεν θα πρέπει να εξετάζεται σε κοινοτικό επίπεδο με σκοπό την παρέμβαση στην κατάσταση που αποτελεί το αντικείμενο της παρούσας ερώτησης.